Суҳроб Қурбонов

Суҳроб Усмонович Қурбонов (1 декабри 1946, Қӯрғонтеппа — 10 майи 2016, Душанбе) — рассоми маъруфи тоҷик, ходими ҷамъиятӣ ва омӯзгор. Рассоми халқии ИҶШС (1990). Раиси Иттифоқи рассомони Тоҷикистон (1982—2012).

 Зиндагинома 
Суҳроб Қурбонов 1 декабри соли 1946 дар шаҳри Қӯрғонтеппа ба дунё омадааст.
 Солҳои 1963—1965 дар Омӯзишгоҳи рассомии шаҳри Душанбе таҳсил кардааст.
 Солҳои 1965—1971 Донишкадаи давлатии академии рассомии Москва ба номи В. И. Суриковро (коргоҳи нигориши монументалӣ, зери роҳбарии К. Тутевол) хатм намудааст.

Аз соли 1971 узви Иттифоқи рассомони Тоҷикистон буд. Тӯли 30 сол (1982—2012) вазифаи раиси Иттифоқи рассомони Тоҷикистон-ро бар дӯш дошт. Соли 1989 вакили халқии ИҶШС аз Иттифоқи рассомон интихоб шуда буд.

Ӯ профессори соҳаи санъат буда, нахустин нигористони хусусиро дар кишвар бо номи «Suhrob Art gallery» таъсис додааст.

Суҳроб Қурбонов 10 майи соли 2016 дар шаҳри Душанбе аз бемории қалб даргузашт. Дар оромгоҳи «Сари Осиё» дафн шудааст.

 Эҷодиёт 
Суҳроб Қурбонов муаллифи асарҳои сершумори монументалӣ ва дастгоҳӣ (станковая живопись) мебошад.

 Асарҳои монументалӣ 
 Мусаввараи деворӣ дар «Кохи Ваҳдат» (1974);
 Силсилаи гобеленҳо дар бинои собиқ Китобхонаи миллии ба номи А. Фирдавсӣ (1978—1980);
 Ороиши бадеии Сирки давлатии Тоҷикистон;
 Муҷассама дар бинои Иттифоқи нависандагони Тоҷикистон (1981);
 Мозаика дар НБО-и Норак (1987).

Ӯ инчунин яке аз муаллифони нишонҳои давлатии Тоҷикистон (гералдика) ва нишони (герби) шаҳри Душанбе мебошад.

 Мусаввараҳои машҳур 
 «Купола Востока» (Гунбазҳои Шарқ);
 «Абуалӣ ибни Сино» (1980);
 «Интизорӣ»;
 «Тӯй»;
 «Праздник весны» (Ҷашни баҳор);
 «Портрети духтар».

Асарҳои ӯ дар Галереяи Третяков (Москва), Осорхонаи миллии Тоҷикистон, Осорхонаи санъати халқҳои Шарқ ва коллексияҳои хусусии ИМА, Олмон, Финляндия, Юнон, Эрон ва ғайра нигоҳ дошта мешаванд.

 Унвон ва ҷоизаҳо 
 Рассоми халқии ИҶШС (1990);
 Рассоми халқии Тоҷикистон (1986);
 Ҷоизаи давлатии Тоҷикистон ба номи Абуабдуллоҳ Рӯдакӣ (1990, 1996, 2010);
 Ҷоизаи Комсомоли Ленин (1977);
 Медали нуқраи ВДНХ ИҶШС (1973);
 Медали тиллои Пушкини Русия (2000).

 Эзоҳ 

 Пайвандҳо 
 «Портрети ноошно»-и Суҳроб Қурбонов

Гурӯҳ:Рассомони Тоҷикистон
Гурӯҳ:Рассомони халқии ИҶШС
Гурӯҳ:Зодагони Бохтар
Гурӯҳ:Зодагони соли 1946
Гурӯҳ:Даргузаштагони соли 2016
Гурӯҳ:Дорандагони ҷоизаи Рӯдакӣ